Ιταλική προεδρική εκλογή 2022

Στις 24–29 Ιανουαρίου 2022 διεξήχθη προεδρική εκλογή στην Ιταλία. Η εκλογή του Προέδρου της Ιταλίας έγινε έμμεσα, από ένα σώμα 1.009 εκλεκτόρων, αποτελούμενο από τα 951 μέλη του Ιταλικού κοινοβουλίου και 58 επαρχιακούς εκπροσώπους.Η εκλογή διήρκεσε αρκετές ημέρες επειδή οι πρώτες ψηφοφορίες απέβησαν άκαρπες. Στην 8η ψηφοφορία, στις 29 Ιανουαρίου, ο απερχόμενος Πρόεδρος Σέρτζιο Ματαρέλα επανεξελέγη Πρόεδρος, για μία δεύτερη θητεία, με 759 ψήφους.

 Σύμφωνα με το Ιταλικό Σύνταγμα ο Πρόεδρος εκλέγεται έμμεσα, από ένα σώμα 1.009 εκλεκτόρων αποτελούμενο από: τα 321 μέλη της Γερουσία της Δημοκρατίας τα 630 μέλη της Βουλής των Αντιπροσώπων 58 εκπροσώπους των 20 επαρχιών της Ιταλίας. Σε κάθε επαρχία αναλογούν τρεις εκπρόσωποι, εκτός από την Κοιλάδα της Αόστα που έχει μόνο έναν.Δικαίωμα υποψηφιότητας έχουν όλοι οι πολίτες της Ιταλίας, ηλικίας άνω των 50 ετών. Δεν υπάρχει, όμως, επίσημη διαδικασία για την υποβολή της υποψηφιότητας, δηλαδή οι εκλέκτορες είναι ελεύθεροι να ψηφίσουν οποιοδήποτε πρόσωπο πιστεύουν ότι έχει τα προσόντα. Η θητεία του Προέδρου είναι επταετής. Η εκλογή γίνεται με μυστική ψηφοφορία. Ο υποψήφιος που θα συγκεντρώσει τα 2/3 των ψήφων ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος, τρίτος, κ.ο.κ. Από τον τέταρτο γύρο και μετά, μία απλή πλειοψηφία, δηλαδή το 50% των ψήφων, αρκεί για να αναδειχθεί ο νικητής. Την πρώτη ημέρα της εκλογής, με έναν κοινό υποψήφιο να λείπει, η κεντροδεξιά και η κεντροαριστερή συμμαχία ψήφισαν λευκό. Τα μικρά κόμματα υποστήριξαν τις υποψηφιότητες του Μανταλένα και του Καπάτο, ενώ η Περισσότερη Ευρώπη και η Δράση ψήφισαν την Υπουργό Δικαιοσύνης Μάρτα Καρτάμπια. Η Τζόρτζια Μελόνι, η αρχηγός του Αδέλφια της Ιταλίας, έκανε ένα μεγάλο βήμα και πρότεινε την υποψηφιότητα του Κάρλο Νόρντιο, του πρώην βοηθού εισαγγελέα στη Βενετία. Ο Νόρντιο απέρριψε την πρόταση εξηγώντας ότι δεν έχει πολιτική εμπειρία. 1η ψηφοφορία Την δεύτερη ημέρα της ψηφοφορίας, η κεντροδεξιά συμμαχία επισημοποίησε τρεις υποψηφιότητες: του πρώην προέδρου της Γερουσίας Μαρσέλο Πέρα, της πρώην δημάρχου του Μιλάνου Λετίσια Μοράτι και του Κάρλο Νόρντιο. Η πρόταση απορρίφθηκε αμέσως από την κεντροαριστερή συμμαχία. Οι λευκές ψήφοι ήταν λιγότερη την 2η ημέρα, από 672 έπεσαν σε 527. 2η ψηφοφορία Την τρίτη ημέρα της εκλογής, η Τζόρτζια Μελόνι πρότεινε τον συνιδρυτή του κόμματός της (ΑτΙ), τον Γκουίντο Κροσέτο, για υποψήφιο. Ο Κροσέτο ήρθε δεύτερος με 114 ψήφους, ενώ ο Σέρτζιο Ματαρέλα ήρθε πρώτος με 125. Οι 412 ψήφισαν λευκό. 3η ψηφοφορία Την 4η ημέρα της εκλογής για τη νίκη χρειάζονταν 505 ψήφοι. Οι αποχές έφτασαν τις 441 επειδή η κεντροδεξιά συμμαχία αποφάσισε να απέχει από την ψηφοφορία, ενώ τα λευκά έπεσαν στα 261 επειδή μόνο η κεντροαριστερή συμμαχία ψήφισε λευκό. Ο Σέρτζιο Ματαρέλα ήρθε πρώτος με 166 ψήφους. Δεύτερος ήρθε ο Νίνο ντι Ματέο, ένα μέλος του Ανώτατου Δικαστικού Συμβουλίου, με 56 ψήφους. 4η ψηφοφορία 5η ψηφοφορία Η 5η ψηφοφορία άρχισε στις 11.00. Η κεντροδεξιά συμμαχία υποστήριξε την υποψηφιότητα της Ελισαμπέτα Κασελάτι, της προέδρου της Γερουσίας. Η κεντροαριστερή συμμαχία και το Κίνημα Πέντε Αστέρων απείχαν από την ψηφοφορία (406 αποχές). Η Κασελάτι ήρθε πρώτη με 382 ψήφους, αλλά δεν έφτασε τις 505 ψήφους που χρειάζονταν για τη νίκη. 6η ψηφοφορία Η 6η ψηφοφορία άρχισε στις 5 το απόγευμα. Αφού η υποψηφιότητα της Ελισαμπέτα Κασελάτι εξαντλήθηκε στην 5η ψηφοφορία ο Σέρτζιο Ματαρέλα επανήλθε στην πρώτη θέση με 336 ψήφους. Ο Ματέο Σαλβίνι (Λέγκα) και ο Τζουζέπε Κόντε (Κ5Α) δήλωσαν την προθυμία τους για να υποστηρίξουν μία γυναικεία υποψηφιότητα. Πρότειναν την Ελισαμπέτα Μπελόνι, η οποία είναι Διευθύντρια του Γραφείου Πληροφοριών Ασφαλείας. Ο Ματέο Ρέντσι (ΙΒ) απέρριψε αμέσως την πρόταση λέγοντας ότι «ο αρχηγός της μυστικής υπηρεσίας δεν μπορεί να γίνει Πρόεδρος». Ο Λουίτζι ντι Μάιο απέρριψε την πρόταση ως «μη συνετή», όπως και πολλοί ακόμα την απέρριψαν κατηγορηματικά. 7η ψηφοφορία Η πρωινή ψηφοφορία της 29ης Ιανουαρίου δεν ανέδειξε νικητή. Η κεντροδεξιά συμμαχία απείχε ενώ η κεντροαριστερή ψήφισε λευκό. Ο Ματαρέλα πλειοψήφησε με 387 ψήφους παρόλο που δεν είχε υποβάλλει επίσημα την υποψηφιότητά του. 8η ψηφοφορία Το απόγευμα της 29ης Ιανουαρίου οι εκπρόσωποι των μεγάλων κοινοβουλευτικών ομάδων του κοινοβουλίου ζήτησαν από τον Σέρτζιο Ματαρέλα να διεκδικήσει μία δεύτερη θητεία ως Πρόεδρος. Ο Ματαρέλα δέχτηκε και επανεξελέγη με 759 ψήφους.